Ileostomi

Ileostomi er et medisinsk uttrykk for en stomi (åpning, munn) anlagt på magen, som oftest plassert midt mellom hoftekam og navle på høyre side, som følge av sykdom eller skade i mage- og tarmregionen. Den vanligste årsaken til ileostomi er kreft i tykktarm (colon) men forekommer ikke sjelden som resultat av UC (ulcerøs kolitt) som ikke kan behandles med medisiner, f. eks. kortisonpreparater.

Andre stomiformer er kolostomi og urostomi, hhv tykktarm utlagt i bukvegg, og urinveiene drenert ut av kroppen.

Ved ileostomi er nederste del av tynntarmen ført ut slik at tarminnholdet samles opp i pose på magen og tømmes derfra ved ulike metoder, enten i todelt eller en-delt system.    

De vanligste utfordringene ved alle former for stomi er hudproblemer, lukt og lekkasje. 

Ved alle større sykehus finnes stomisykepleier og apotek, bandagist som er spesialister på stomi og kan faget og kjenner utfordringer tilknyttet emnet. En stomi kan etter utredning avsluttes ved at tarm legges tilbake i bukhulen og tarminnholdet tømmes på normal måte via endetarmen, men dette kan medføre komplikasjoner. For de fleste med stomi er pose på magen en grei løsning tatt alternativene i betraktning.

 Eksterne lenker 
 «Jeg håpet jeg skulle dø under operasjonen», reportasje på NRK om en stomioperert

Kategori:Gastroenterologi
Kategori:Kirurgi